News Update: SCBS เปลี่ยนชื่อเป็น InnovestX มีผลตั้งแต่ 12 ก.ย. 2565 พร้อมแผนขยายสู่ตลาดอาเซียน - FINNOMENA
​“บริษัทหลักทรัพย์ ไทยพาณิชย์ จำกัด” (SCBSecurities Co., Ltd. หรือ SCBS) ประกาศเปลี่ยนชื่อบริษัทเป็น “บริษัทหลักทรัพย์ อินโนเวสท์ เอกซ์จำกัด” (InnovestX Securities Co., Ltd.) และมีชื่อย่อ INVX
6 ก.ย. 2565

“บริษัทหลักทรัพย์ ไทยพาณิชย์ จำกัด” (SCBSecurities Co., Ltd. หรือ SCBS) ประกาศเปลี่ยนชื่อบริษัทเป็น “บริษัทหลักทรัพย์ อินโนเวสท์ เอกซ์จำกัด” (InnovestX Securities Co., Ltd.) และมีชื่อย่อ INVX โดยจะมีผลในระบบตลาดหลักทรัพย์ฯ ตลาดสัญญาซื้อขายล่วงหน้า และเอกสารการทำธุรกรรมต่างๆ ตั้งแต่วันที่12 กันยายน 2565 เป็นต้นไป
การเปลี่ยนชื่อบริษัทเป็น InnovestX ในครั้งนี้ สอดรับกับทิศทางนโยบายของกลุ่ม SCBX ที่มุ่งมั่นสู่การเป็นกลุ่มเทคโนโลยีทางการเงินระดับภูมิภาค เพื่อเตรียมความพร้อมขยายธุรกิจการเงินการลงทุนสู่ตลาดอาเซียน เพิ่มขีดความสามารถองค์กรให้เติบโตอย่างก้าวกระโดดผ่านเทคโนโลยี และนวัตกรรมต่างๆ พร้อมนำเสนอผลิตภัณฑ์ และส่งมอบบริการที่ดีที่สุดให้กับลูกค้า นักลงทุน ตอบรับกับบริบทที่เปลี่ยนแปลงไปของโลกในยุคปัจจุบัน ทั้งในเรื่องของเทคโนโลยีการเงิน และพฤติกรรมผู้บริโภค ซึ่งล้วนเป็นส่วนสำคัญในการขับเคลื่อนโลกการเงินแห่งอนาคต
อย่างไรก็ตาม การเปลี่ยนแปลงชื่อของบริษัทฯ ไม่ส่งผลกระทบใดๆ กับธุรกรรมการลงทุน พอร์ตการลงทุนเดิม เอกสารต่างๆ ตลอดจนสิทธิประโยชน์ของลูกค้าที่มีกับบริษัทฯ แต่อย่างใด โดยลูกค้ายังสามารถใช้บริการต่างๆ จากบริษัทฯ รวมถึงแอปพลิเคชันลงทุนภายใต้ชื่อ Easy Invest ได้ตามปกติ
ทั้งนี้ บล.อินโนเวสท์ เอกซ์ เตรียมแถลงนโยบายยุทธศาสตร์องค์กรพร้อมเปิดตัวแอปพลิเคชันลงทุนใหม่ เร็วๆ นี้
อ้างอิง: บริษัทหลักทรัพย์ ไทยพาณิชย์ จำกัด
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
SCBX
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA